पीएलओएस वन पत्रिका में वैज्ञानिकों ने लिखा है कि इन तीनों में से एक ज़बर्दस्त शिकारी हुआ करता था जिसके दोनों पंजों में बड़े बड़े नाखून हुआ करते थे.बाकी दोनों डायनासोर शाकाहारी हैं जिसमें से एक ज़िराफ़ जैसा ऊंचा था जबकि तीसरा दरियाई घोड़े के आकार का हुआ करता था.ये तीनों ही जीवाश्म क़रीब दस करोड़ वर्ष पहले के हैं और पत्थरों के बीच दबे हुए मिले हैं. इन तीनों का नाम ऑस्ट्रेलिया के लोकप्रिय गीत वाल्टजिंग माटिल्डा के चरित्रों पर रखे हैं.इनमें से मांसाहारी डायनासोर को बैंजो नाम दिया गया है जिसकी फुर्ती चीते जैसी हुआ करती थी. जबकि बाकी दोनों डायनासोर टिटैनोसोर प्रजाति के बड़े जानवर माने गे हैं.ज़िराफ़ जैसी ऊंची आकृति वाले डायनासोर को क्लैंसी नाम दिया गया है जबकि मोटे डायनासोर को माटिल्डा.डायनासोरों के बारे में यह जानकारियां पीएलओएस वन पत्रिका में छपी हैं.इनके बारे में घोषणा करते हुए ऑस्ट्रेलियन एज़ ऑफ डायनोसॉर्स म्यूज़ियम ऑफ नैचुरल हिस्ट्री की अन्ना ब्लिग ने कहा कि ये खोज ऑस्ट्रेलिया की प्रीहिस्ट्री की जानकारी में बेहद अहम भूमिका निभाने वाली हैं.सिडनी मॉर्निंग हेराल्ड ने ब्लिग के हवाले से कहा है कि इस खोज ने 1981 के बाद पहली बार ऑस्ट्रेलिया को दुनिया भर के डायनासोर मानचित्र पर ला दिया है.